# אביב נטר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אביב נטר (נולד ב-25 במרץ 1984 ביפו, גדל בגני תקווה) פעיל שמאל-חברתי. עיקר מאבקו למען זכויות הקהילה ההומו-לסבית-בי-טרנס.

## [עריכה] הקמת "הצבעים שלנו"

הצבעים שלנו במצעד הגאווה 2003

נטר לא פעל במסגרות המקובלות, וכבר בתחילת פעילותו הציבורית היה דמות שעוררה פולמוס חברתי. כנער, הצטרף לתנועת נוער מרצ; לאחר שהותקף (עם בן זוגו דאז) ב-2001 באלימות ממניעים הומופוביים בגני תקווה, יצא מהארון בכתבה למוסף סוף השבוע "7 ימים" המצורף ל"ידיעות אחרונות".

בינואר 2003 הקים במסגרת מפלגת מרצ את תנועת "הצבעים שלנו" המוגדרת כתנועת נוער גאה (הומו-לסבי-בי וטרנס) למען שוויון ומיעוטים. התנועה מתרכזת בעיקר במאבק למען שוויון זכויות להומואים, לסביות ביסקסואלים וטרנסג'נדרס אך גם למיעוטים חלשים אחרים בחברה הישראלית. שימש כיושב ראשה הראשון.

בבסיס האידיאולוגיה של "הצבעים שלנו" עומדת הטענה כי שלום וצדק הם מונחים אבסולוטים, ולא יתכן שוויון לקהילת הלהט"ב מבלי שוויון לערביי ישראל, ולא יתכנו צדק והפסקת האפליה כנגד הקהילה בחברה מבלי שיתקיים צדק חברתי כולל, ועל רקע תורה זו ביססה את פעילותה.

התנועה קמה על רקע חילוקי דעות רבים במפלגת מרצ ובקהילת הלהט"ב, על עצם קיומה. שכן זו הייתה הפעם הראשונה בה קמה תנועת נוער גאה שאומרת בגלוי שהיא איננה קבוצת תמיכה אלא תנועה חברתית. בקהילה היו שביקרו את המהלך, אשר כביכול הפריד בין בני נוער גאים לבני נוער לא גאים, ובמרצ שאלו את עצמם חברים רבים מדוע לא מספיקה הפעילות של "נוער מרצ" למען הקהילה וצריך תנועה נפרדת, במיוחד כאשר "הצבעים שלנו" מלכתחילה אמרה שתעסוק גם בנושאים אחרים כגון זכויות נשים וערבים, אשר גם "נוער מרצ" עוסק בהן.

גם לאחר הקמתה, "הצבעים שלנו" יצרה פרובוקציות כאשר הפגינה נגד המלחמה בעיראק (הפגנה שלא הייתה מתואמת עם מפלגת האם, מרצ, אשר מעולם לא הביעה עמדה רשמית בנושא), חילקה קונדומים לנערי ליווי בגן החשמל והפגינה בהפגנות שמאל עם דגלי גאווה.

נטר והתנועה דגלו באידיאולוגיה לפיה מיעוטים צריכים לחבור למיעוטים אחרים על מנת להשיג כוח פוליטי וחברתי ולשנות את מצבם, וטענו כי דגלי הגאווה בהפגנות שמאל בנושאים אחרים יוצרים סולידריות בין אותם המיעוטים.

## [עריכה] "פרויקט מד"א"

במהלך 2003 הנהיג מאבק במדיניות בנק הדם של מגן דוד אדום האוסרת באופן גורף על מי שקיים יחסי מין הומוסקסואלים לתרום דם. המאבק קיבל את הכינוי "פרויקט מד"א".

במסגרת תרומת דם בישראל, על כל נבדק למלא שאלון. במסגרת השאלון ישנו סעיף אשר מבקש לא לתרום דם במידה והמועמד להתרמה קיים יחסי מין הומוסקסואלים בעברו.

מדיניות זו יצרה לאורך שנים תרעומת בקהילת הלהט"ב, שכן אין שום סעיף בשאלון האוסר תרומת דם להטרוסקסואלים, גם אם קיימו יחסי מין לא מוגנים, בעוד שהומוסקסואלים לא יכולים לתרום דם אפילו אם קיימו אך ורק יחסי מין מוגנים.

במסגרת המאבק הגיעו חברי תנועת "הצבעים שלנו" לבתי ספר בהם התרימה מד"א וערכו הסברה לתלמידים מחוץ לשערים, ועודדו אותם למחוק את הסעיף הנדון בעט בשאלון התרומה (דבר שיגרום לזריקת המנה במד"א).

כתוצאה מהמאבק שונה הסעיף מ'יחסי מין הומוסקסואלים' ל'יחסי מין בין גברים משנת 77' שינוי זה בוצע ללא דיון עם חברי התנועה וללא הסכמתם, ולא סיפק את חברי התנועה אשר טענו כי הוא מבזה ולא מספק. למרות זאת, לאחר כשנה וחצי דעך המאבק, והסעיף עודנו קיים.

## [עריכה] פורום גאות

בתחילת שנת 2004 שימש כ'רכז הפעילות' של עמותת המועצה לזכויות קהילת הלהט"ב. לקראת סוף 2004, נבחר לתפקיד יו"ר פורום גאות, הפורום הגאה של מרצ וכן לחבר בהנהלת המפלגה. בכך הפך ליו"ר הצעיר ביותר שהיה לפורום גאות מאז הקמתו.

בזמן כהונתו כיו"ר פורום גאות עברה בהנהלת מרצ החלטה לכלול במצע המפלגה סעיף התחייבות לא לתמוך בנישואים אזרחיים כל עוד לא יכללו בני זוג מאותו המין, מחשש שיפגעו במעמד ה"ידועים בציבור" ממנו נהנית גם הקהילה. החלטה זו עברה לאחר ויכוחים מרים וארוכים בהנהגת המפלגה, והיא נחשבת עד היום לשנויה במחלוקת בתוך מרצ, ואפילו בקהילת הלהט"ב.

כאשר פרשו מספר חברי מרצ, ביניהם איתי פנקס, שהיה בזמנו בעל ברית של נטר ותמך בו בבחירות לפורום גאות, למפלגת העבודה לפני בחירות 2006, ארגן נטר מכתב תמיכה של פעילים בולטים מהקהילה שהכריזו כי הם ימשיכו לתמוך במרצ. בכך הבהיר כי אין בכוונתו לעבור למפלגת העבודה.

בפריימריס לבחירות 2006 שימש כראש המטה של מיכל עדן, ובמהלך הבחירות שימש כראש המטה הגאה של מרצ.

## [עריכה] קישורים חיצוניים

- הקמת מטה הומו-לסבי נגד המלחמה בעירק
- "הצבעים שלנו" תחלק מזון וקונדומים לבאי גן החשמל
- ראיון עם אביב נטר
- פורום גאות: נשארים במרצ

מקור: http://he.wikipedia.org../../../%D7%90/%D7%91/%D7%99/%D7%90%D7%91%D7%99%D7%91_%D7%A0%D7%98%D7%A8.html

קטגוריות: פעילים פוליטיים ישראלים | הומוסקסואלים ולסביות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש